钦定古今图书集成/理学汇编/经籍典/第037卷 > 《司经局箴》明·宣宗
## 钦定古今图书集成/理学汇编/经籍典/第037卷 > 《司经局箴》明·宣宗

“圣人之道，具载经籍。用理万邦，用凝庶绩。国有储副，
天下之本。惟德之修，惟道之尽。凡厥典册，尔实司之。
尔殚尔心，尔正尔思。尧舜之圣，惟曰仁义，扩而充之，
万善斯备。杂家者流，反道自贤。孟轲敬王，不陈于前。
尔其监兹，祗乃攸服。日就月将，是启是沃。道积厥躬，
而致于中。克缵其隆，时乃之功。曲学阿世，古人所戒。”
笃慎勿忘，庶几无悔。